Lobia massonica
Lobia, sive lobia massonica (si licet cum hoc adiectivo melius sensum verbi indicare ne fiat confusio), sive logia, sive etiam officina, sive officina massonica, est nomen quo appellantur in Ordine Massonico conventicula singularia francomurariorum. Unaquaeque lobia est cellula sui iuris, et nomen suum proprium habet cum indicatione loci, qui vocatur Oriens, quo sedem suam tenet. Solum septem Magistri Massonici possunt novam lobiam condere. Lobiae possunt novos adeptos recipere et in arcana sua initiare. Lobiae conveniunt in templis Massonicis in quibus conventus Massonum agunt ritus suos et regulas Latomismi exercent.